****

**Közlemény a 2025/2026– os nevelési évre történő óvodai beíratás rendjéről**

Tájékoztatom a Tisztelt Szülőket, hogy Mezőlak, Nagyacsád Óvodafenntartó Társulás által fenntartott 3Tengelic Természetvédő Óvodába a gyermekeket a 2025/2026–es nevelési évre a következő időpontban lehet beíratni:

**2024.04.08. kedd: 08.00-16.00-ig**

Az óvodába azokat a gyermekeket írathatják be a szülők, akik a harmadik életévüket 2025. augusztus 31. napjáig betöltik, valamint akik a harmadik életévüket a 2025/2026-os nevelési év során töltik be.

 Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételtől számított fél éven belül betölti, feltéve, hogy a településen minden hároméves és annál idősebb gyermek óvodai felvételi kérelme teljesíthető. Az óvodai felvétel, átvétel jelentkezés alapján történik. Az óvodába a gyermek - a törvényben foglalt kivétellel - harmadik életévének betöltése után vehető fel. A szülő a gyermeke óvodai felvételét, átvételét bármikor kérheti, a gyermekek felvétele folyamatos.

**A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. A felvételről, átvételről az óvoda vezetője dönt. Az óvoda köteles felvenni, átvenni azt a gyermeket, aki köteles óvodába járni, ha lakóhelye, ennek hiányában tartózkodási helye a körzetében található.**

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § a) pontja alapján az a szülő vagy törvényes képviselő, aki a szülő felügyelete vagy gyámsága alatt álló gyermeket a kellő időben az óvodába nem íratja be, szabálysértést követ el.

Integráltan nevelhető sajátos nevelési igényű gyermeket is fogad az óvoda, az Alapító Okiratnak megfelelően, amennyiben a Szakértői Bizottság a feladat ellátására a Tengelic Természetvédő Óvodát jelölte ki. Ebben az esetben kérjük a szakértői vélemény bemutatását a beiratkozás alkalmával.

 **Óvodai beiratkozáskor be kell mutatni:**

•    Gyermek anyakönyvi kivonatát,
•    A gyermek lakcímét igazoló hatósági igazolványt,
•    A szülő személyi azonosító hatósági igazolványát,
•    A szülő lakcímet igazoló hatósági igazolványát.
•    A gyermek TAJ kártyáját

 Az óvoda vezetője az óvodai felvételi, átvételi kérelem elbírálásáról, a döntést megalapozó indoklással, a fellebbezésre vonatkozó tájékoztatással 2025. május 20-ig értesíti a szülőt, továbbá az óvodai nevelésre kötelezett gyermek felvétele, átvétele esetén indoklás nélkül értesíti az előző óvoda vezetőjét is.
Az óvodavezető a gyermek óvodai felvételéről hozott elsőfokú döntése ellen a szülő a közléstől számított 15 napon belül a gyermek érdekében eljárást indíthat, a kérelem tekintetében a fenntartó nevében Mezőlak község jegyzője jár el és hoz másodfokú döntést.
A jogorvoslati eljárás szabályait a 20/2012. (VIII. 31.) EMMI rendelet tartalmazza.

 *Ivanics Barbara sk.*

 *Jegyző*

 